**Ministru kabineta noteikumu projektu**

**“Valsts sociālās aprūpes centra “Zemgale” nolikums”,**

**“Grozījumi Ministru kabineta 2019.gada 5.novembra noteikumos Nr.518 “Ilgstošas sociālās aprūpes un sociālās rehabilitācijas institūciju maksas pakalpojumu cenrādis”” un “Grozījums Ministru kabineta 2004.gada 27.janvāra noteikumos Nr.49 “Labklājības ministrijas nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekti:* - “Valsts sociālās aprūpes centra “Zemgale” nolikums” (turpmāk – nolikuma projekts);
* - “Grozījumi Ministru kabineta 2019.gada 5.novembra noteikumos Nr.518 “Ilgstošas sociālās aprūpes un sociālās rehabilitācijas iestāžu maksas pakalpojumu cenrādis””(turpmāk –grozījumi cenrādī);
* - “Grozījums Ministru kabineta 2004.gada 27.janvārī noteikumos Nr.49 “Labklājības ministrijas nolikums”” (turpmāk – grozījums ministrijas nolikumā) izstrādāti pēc Labklājības ministrijas iniciatīvas,
* lai nodrošinātu Valsts sociālās aprūpes centra (turpmāk – VSAC) “Vidzeme” un VSAC “Zemgale” reorganizāciju un VSAC “Zemgale” izveidošanu.
* VSAC “Vidzeme” un VSAC “Zemgale” reorganizācija un jaunā VSAC izveide ir jāveic līdz 2021.gada 1.janvārim.
 |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nolikuma projekts, grozījumi cenrādī un grozījums ministrijas nolikumā ir harmonizējami ar Ministru kabineta 2020.gada 4.septembra rīkojumu Nr.483 “Par valsts sociālās aprūpes centra "Vidzeme" un valsts sociālās aprūpes centra "Zemgale" reorganizāciju un valsts sociālās aprūpes centra "Zemgale" izveidošanu” (turpmāk - MK rīkojums Nr.483). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saistībā ar to, ka VSAC “Vidzeme” un VSAC “Zemgale” reorganizācijas rezultātā tiks izveidota jauna iestāde - VSAC “Zemgale”, minētajai iestādei ir nepieciešams nolikums. Līdz ar jaunā VSAC ‘Zemgale” nolikuma spēkā stāšanos par spēku zaudējušiem jāatzīt VSAC “Vidzeme” un VSAC “Zemgale” nolikumi - Ministru kabineta 2009.gada 27.oktobra noteikumi Nr.1243 „Valsts sociālās aprūpes centra „Vidzeme” nolikums” un Ministru kabineta 2009.gada 27.oktobra noteikumi Nr.1242 „Valsts sociālās aprūpes centra „Zemgale” nolikums”.Grozījumi cenrādī ir nepieciešami, lai noteiktu, ka līdz ar VSAC „Vidzeme” un VSAC “Zemgale” reorganizāciju un pievienošanu VSAC „Zemgale”, abu VSAC sniegtos maksas pakalpojumus turpinās sniegt jaunais VSAC „Zemgale”. Attiecīgi tiek veikti grozījumi Ministru kabineta 2019.gada 5.novembra noteikumu Nr.518 “Ilgstošas sociālās aprūpes un sociālās rehabilitācijas iestāžu maksas pakalpojumu cenrādis” pielikumā -2.10., 2.11., 2.12., 2.13., 3.1.1. un 3.1.5.apakšpunktā minētajiem pakalpojumiem mainīts pakalpojumu sniedzējs uz VSAC “Zemgale”, bet pielikuma 3.1.2., 3.1.3. un 3.2.2.apakšpunkts tiek svītrots, jo šādus pakalpojumus VSAC „Zemgale” jau sniedz.Saistībā ar to, ka VSAC “Vidzeme” un VSAC “Zemgale” reorganizācijas rezultātā jaunā iestāde tiks izveidota, saglabājot vienas no reorganizējamās iestādes - VSAC “Zemgale” nosaukumu, no Labklājības ministrijas nolikuma ir jāsvītro tikai viena norāde, ka Labklājības ministrijas padotībā ir valsts iestāde - VSAC “Vidzeme”. Attiecīgi ir sagatavots grozījums ministrijas nolikumā. |
| 3. | Projekta izstrādē iesaistītās institūcijas un publiskas personas kapitālsabiedrības | VSAC „Vidzeme” un VSAC „Zemgale”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VSAC “Zemgale” un VSAC “Vidzeme” darbinieki un klienti.Uz 2020.gada 1.oktobri VSAC “Vidzeme” pakalpojumu saņēma 647 klienti un bija nodarbināti 365 darbinieki, bet VSAC „Zemgale” pakalpojumu saņēma 740 klienti un bija nodarbināti  456 darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Nolikuma projekts, grozījumi cenrādī un grozījums ministrijas nolikumā neietekmēs ne VSAC personālu, ne klientus, jo tiks saglabāts līdzšinējais sniegto ilgstošas sociālās aprūpes un sociālās rehabilitācijas pakalpojumu apjoms, kā arī veicamo darba pienākumu apjoms izrietoši no noslēgtajiem darba līgumiem. Pēc reorganizācijas un jaunā VSAC “Zemgale” izveides tiks izvērtēta atbalsta funkciju pārstrukturizācijas nepieciešamība, pārskatot atsevišķu darbinieku darba apjomu un pienākumus. Reorganizācijai nebūs ietekmes uz tautsaimniecību un administratīvo slogu. |
| 3. | Administratīvo izmaksu monetārs novērtējums | Noteikumu projekti šo jomu neskar.  |
| 4. | Atbilstības izmaksu monetārs novērtējums | Noteikumu projekti šo jomu neskar. |
| 5. | Cita informācija | VSAC “Vidzeme” un VSAC “Zemgale” reorganizācija un VSAC “Zemgale” izveidošana neietekmēs esošā personāla darba tiesiskās attiecības, jo darbiniekiem tās nemainīsies, tai skaitā - saglabāsies darba vieta tajā pašā filiālē, būs tādi paši darba apstākļi, sociālās garantijas un nemainīsies citi būtiski darba līguma noteikumi.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nolikuma projekts, grozījumi cenrādī un grozījums ministrijas nolikumā šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Saistītie tiesību aktu projekti | Nolikuma projekts, grozījumi cenrādī un grozījums ministrijas nolikumā ir izskatāmi Ministru kabinetā vienlaikus, lai atbilstoši MK rīkojumam Nr.483 nodrošinātu jaunizveidotā VSAC “Zemgale” darbības uzsākšanai nepieciešamo tiesisko regulējumu. |
| Atbildīgā institūcija | Labklājības ministrija. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Nolikuma projekts, grozījumi cenrādī un grozījums ministrijas nolikumā šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par nolikuma projekta, grozījuma cenrādī un grozījuma ministrijas nolikumā izstrādi publicēta 2020.gada 19.februārī Labklājības ministrijas tīmekļa vietnē sadaļā „LM dokumentu projekti” un Ministru kabineta tīmekļa vietnē sadaļā “Ministru kabineta diskusijas dokumenti”, tādējādi dodot iespēju sabiedrībai līdzdarboties tiesību aktu projektu izstrādes procesā.  |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par rīkojuma projektu tā saskaņošanas stadijā. |
| 3. | Sabiedrības līdzdalības rezultāti | Līdz 2020.gada 4.martam iebildumi vai priekšlikumi par rīkojuma projekta netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija, VSAC „Vidzeme” un VSAC „Zemgale”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nolikuma projekts, grozījumi cenrādī un grozījums ministrijas nolikumā neietekmēs esošo institucionālo struktūru, bet gan sekmēs MK rīkojuma Nr.483, kas paredz reorganizācijas ceļā uz divu esošu iestāžu bāzes izveidot vienu iestādi saglabājot esošās funkcijas līdzšinējā apmērā un nemainot sniegto pakalpojumu apjomu, tai skaitā nesamazinot darbinieku skaitu, jo plānots samazināt tikai vienu amata vietu - VSAC “Vidzeme” direktora amatu. |
| 3. | Cita informācija | Nav. |

Labklājības ministre R.Petraviča

26.10.2020. 14:30

944

E.Dorožkina, 67021668

Egita.Dorozkina@lm.gov.lv